**Liisa Tuulikki Akimof** (s. 14. helmikuuta 1962 Helsinki) on suomalainen laulaja-lauluntekijä, tuottaja ja Production House -yhtiön toimitusjohtaja.

Liisa Akimof kirjoitti lauluja jo lapsena musiikinopettajansa Kari Rydmanin kannustamana. Valmistuttuaan ylioppilaaksi Kallion lukiosta hän aloitti sosiologian opinnot Helsingin yliopistossa. Kun opiskelijajuhliin kaivattiin ohjelmaa, Akimof perusti opiskelukaveriensa kanssa vuonna 1982 Tavaramarkkinat-yhtyeen, joka sijoittui vielä samana vuonna neljänneksi rockyhtyeiden SM-kilpailussa. Menestys johti levytyssopimukseen Johanna-levymerkin kanssa, ja seuraavana vuonna ilmestyi yhtyeen esikoisalbumi *Tilikirja*. Samaan aikaan Akimof juonsi Ylellä *Kultiveera*-radio-ohjelmaa.

Akimof on säveltänyt *Kotikatu*-televisiosarjan musiikin ja tuottanut useita televisiosarjoja sekä Ylelle että Neloselle. Suurelle yleisölle tunnetumpi hän on kuitenkin lauluistaan. Hän on esittänyt niitä yksin, Akimowskaja Sisters & Bros. ja Tavaramarkkinat-yhtyeiden kanssa sekä antanut kappaleita muiden levytettäviksi. Akimofin tunnetuin kappale lienee vuonna 1985 Tavaramarkkinoiden levyttämä "Kevät", jonka laulaa Elisa Korjus. Heidi Kyrö teki kappaleen tunnetuksi iskelmäkappaleena. Kappaleesta on tehnyt cover-version muun muassa Kotiteollisuus.

Akimof harrastaa myös veteraaniurheilua, lajinaan kestävyysjuoksu. Sosiologian opintonsa Akimof suoritti loppuun vasta vuonna 2012 valmistuttuaan valtiotieteiden maisteriksi gradullaan "Naisten ulkonäkötyö: sosioekonomiset erot ja erottautuminen Suomessa 2008".

Liikeura
--------

Akimof perusti 1996 Harri Saukkomaan kanssa televisiotuotantoyhtiö Production Housen. Vuonna 2009 sen osake-enemmistö myytiin Moskito Groupille, josta puolestaan 87 prosenttia myytiin 2013 ruotsalaiselle Modern Times Groupille 84 miljoonalla eurolla.

Production House on tuottanut muun muassa televisiosarjat *Tahdon asia, Harvoin tarjolla* ja *Arto Nyberg.*

Diskografiaa
------------

### Albumit

* *Alkava pimeä vuodenaika* (1987)
* *Teen maailman* (1990)
* *Primadonna* (1993)
* *Valopää* (1996)
* Kaikenlaista uutta tulossa (2023)

### Singlet

* Halusit aikaa (unohtaa) / Tuuli tuivertelee (1993)
* Miten kauas mopolla pääsee / Liikennelaulu (1993)
* Päätä jo siis / Onko vielä rakkautta (1999)
* Ajatus tulee, ajatus menee (2023)

Lähteet
-------

1. ↑   (Arkistoitu – Internet Archive)
2. ↑  Jukka Lindfors, Pekka Gronow ja Jake Nyman: *Suomi soi 2 – Rautalangasta hiphoppiin,* s. 247. Helsinki: Tammi, 2004.
3. ↑  *Mitä-Missä-Milloin, Kansalaisen vuosikirja 1985*, s. 387. Helsinki; Otava, 1984.
4. ↑
5. ↑  Olli Harma: CapMan myy tv-luomuksensa.  *Talouselämä*, 27.9.2013, s. 24–25.  Talentum Oyj.
6. ↑   "Kaikenlaista uutta tulossa". 2024-01-17. fi

Aiheesta muualla
----------------

* Liisa Akimof Elonetissä.
* Liisa Akimof Internet Movie Databasessa. (englanniksi)
* Liisa Akimofin esitystuotanto Suomen äänitearkistossa (1901–1999)
* Liisa Akimofin sävellystuotanto Suomen äänitearkistossa (1901–1999)
* Liisa Akimofin sanoitustuotanto Suomen äänitearkistossa (1901–1999)
* Liisa Akimof Tilastopaja (vaatii kirjautumisen, maksullinen palvelu).

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2
* VIAF

 |
|  |
| Kansalliset | 
* Suomi (KANTO)
* Yhdysvallat

 |
|  |
| Taiteenala | 
* MusicBrainz

 |
|  |
| Henkilöt | 
* Ritva
* Elonet
* Yle

 |

 |